Sungai Lidau

Sungai Lidau ialah sebatang sungai di Sarawak, Malaysia. Aliran air Sungai Lidau mengalir di dalam kawasan Daerah Dalat, iaitu daerah yang membentuk Bahagian Mukah. Sungai Lidau memainkan peranannya sebagai anak sungai kepada Batang Oya (Sungai Oya), dalam lembangan Batang Oya.

 Latar belakang  
Nama Sungai Lidau mula ditunjukkan dalam peta topografi East Malaysia 1:50 000 siri T735 yang diterbitkan oleh Direktorat Survei Antarabangsa (Directorate of Overseas Surveys) untuk Direktorat Pemetaan Negara Malaysia. Dalam peta terbabit, label ringkas "Sg. Lidau" digunakan bagi menggambarkan kewujudan entiti geografi ini sebagai Sungai Lidau. Singkatan Sg. dalam penamaan ringkas Sungai Lidau digunakan merujuk kepada sungai.

 Ciri hidrografi 
Sumber aliran air Sungai Lidau adalah di sekitar kawasan hutan primer yang mempunyai pembentukan paya air tawar, berdekatan dengan sumber aliran air Sungai Sia dan Jalan Negeri Sarawak Q1210 (Jalan Lebrasau Water Intake) ke loji penapisan air Kampung Labasau. Sumber terletak kira-kira  ke arah timur laut dari kawasan petempatan yang ditinggalkan iaitu Kampung Labasau, pada anggaran 0 hingga 10 meter dari aras permukaan laut. Dari peringkat hulu ke peringkat hilir, aliran air Sungai Lidau bergerak secara linear ke arah barat daya dengan sedikit lekukan dan tiada anak sungai yang bergabung dengannya. Sungai Lidau akan bergabung dengan Batang Oya sebagai muara sungai terbabit. Muara sungai terletak kira-kira  ke arah timur laut dari Kampung Medong, pada anggaran 0 hingga 10 meter dari aras permukaan laut. Tanjung Mutin berada pada bahagian bertentangan dengan muara Sungai Lidau. Aliran air dari Sungai Lidau bergabung dengan Batang Oya, dan seterusnya mengalir menuju ke Laut China Selatan. 

Sungai Lidau membentang sepanjang  dari peringkat hulu ke peringkat hilir. Selain itu, sungai ini merupakan sebahagian daripada kawasan lembangan Batang Oya yang terletak di dalam Bahagian Mukah. Di dalam lembangan Batang Oya itu sendiri, kedudukan Sungai Lidau adalah dua anak sungai lain iaitu sebelum Sungai Temuloh di hilir berhampiran likuan sungai Tanjung Mutin dan selepas Sungai Metei berhampiran dengan likuan sungai Tanjung Jamlai.

Berdasarkan peta topografi Nanga Tamin dalam siri DNMM5201 oleh JUPEM, aliran air sungai melewati hutan primer yang mempunyai paya air tawar, hutan sekunder yang terdiri daripada riung, belukar dan jerami, dan kawasan penanaman pokok baka yang pelbagai apabila ditelusuri ke peringkat hilir. Tiada rumah yang dimiliki oleh penduduk kampung dibina di sepanjang lembah. Maka, tiada petempatan yang dibina di sepanjang lembah. Kampung Medong pada bahagian barat daya dan Kampung Labasau pada bahagian timur laut dari muara sungai merupakan petempatan yang berhampiran dengannya.

 Lihat juga 
 Sungai Temuloh, anak sungai Batang Oya berikutnya menuju ke hilir sungai
 Sungai Melei, anak sungai Batang Oya berikutnya menuju ke hulu sungai

 Rujukan 

Lidau
Lidau